stanford-oval/wikipedia huggingface dataset:
רבי אברהם מוכר ירקות
הערות שוליים

↑  או לפי גרסה אחרת בעיר אוסטרוה, ראו על כך בהמשך הערך.
↑  מערכת למ"ד אות קטו.
↑  ניסנבוים, שלמה ברוך, לקורות היהודים בלובלין, באתר אוצר החכמה
↑  אמנם בספר גפן, יעקב ברוך, זכר יעקב, באתר אוצר החכמה (צפייה חופשית – מותנית ברישום) כתב שנפטר בשנת שנ"ג. הכתב על גבי המצבה קשה לקריאה.
↑  גזע פאר, טבלה כא
↑  ניסנבוים, שלמה ברוך, לקורות היהודים בלובלין, באתר אוצר החכמה (צפייה מוגבלת למנויים)
↑  ראו את מצבתו בתמונה משמאל
↑  אמנם יש שכנראה פירשו שאביו היה ש"ץ, ראו גפן, יעקב ברוך, זכר יעקב, באתר אוצר החכמה (צפייה חופשית – מותנית ברישום)
↑  יש שכתבו שהטעם לזה הוא מחמת רוב עוונתנותו. ראו למשל בקובץ תורני, הפלס - ב, ב, באתר אוצר החכמה (צפייה מוגבלת למנויים).
↑  שמואל לוריא, ‏גילוי הסטורי אודות ממלא מקומו של המהרש"ל, המודיע, 2018/01/01, באתר Academia.edu
↑  לוריא משער כי אף החיד"א שכתב ששמע את הסיפור מאיש זקן, מתכוון לרבי יהודה חסיד.
↑  ראו גם כאן גפן, יעקב ברוך, זכר יעקב, באתר אוצר החכמה (צפייה חופשית – מותנית ברישום).
↑  הוא מציין לספר 'מזכרת לגדולי אוסטראה' (סימן ג) שם מובא כי 'רבי אברהם ז"ק ממלא מקומו של המהרש"ל באוסטרא כשעבר ללובלין...רבי אברהם ז"ק תלמיד מהרש"ל היה אב"ד בעירנו...ולפי השערתי אולי הוא הג"מ אברהם דרוסיא שהעתיק את ה"ים של שלמה" למסכת בבא קמא".
מצבתו של רבי אברהם בן רבי אושעיה. יש שמזהים אותו עם רבי אברהם מוכר ירקות.
רובין הורדר

| --- | --- |

 לידה:  1 בינואר 1982 (בת 42) 
 פרופיל ב-IMDb
 
רובין הורדר (באנגלית: Robyn Hurder;‏ נולדה ב-1 בינואר 1982) היא שחקנית מחזמר אמריקאית. היא ידועה בעיקר בזכות תפקידה כניני בעיבוד הבימתי של מולן רוז'! בברודוויי, הופעה שזיכתה אותה במועמדות בפרס טוני לביצוע הטוב ביותר על ידי שחקנית משנה במחזמר בשנת 2020.
הורדר שיחקה בהופעות בברודוויי: Nice Work If You Can Get It (2012-2013), גריז (2007-2008), The Wedding Singer (2006) ובמחזמר Chitty Chitty Bang Bang (2005). היא השתתפה במספר הפקות מקומיות, בהצגות של Encores! ובסיבובי הופעות של שורת המקהלה (2010), ספאמלוט (2006) וסטארלייט אקספרס (2003-2004).
חיים אישיים

רובין הורדר נולדה בנשואה, ניו-המפשייר וגדלה בווינדהאם, מיין מחוץ לפורטלנד. הורדר נשואה לקלייד אלבס, שחקן ברודוויי.
תפקידים > תיאטרון

| שנה | שם | תפקיד | מקום | הערות |
| --- | --- | --- | --- | --- |
| 2003-2004 | סטארלייט אקספרס | וורנץ' (ממלאת מקום: פרל, דינה ועוד) | סיבוב הופעות לאומי שני | סיבוב הופעות בארצות הברית |
| 2005 | Chitty Chitty Bang Bang | ויולט, להקה | תיאטרון ליריק | צוות שחקנים מקורי ברודוויי |
| 2006 | ספאלמוט | להקה (ממלאת מקום: גברת האגם) | סיבוב הופעות לאומי ראשון | סיבוב הופעות בארצות הברית |
| 2006 | The Wedding Singer | דונטלה (ממלאת מקום: הולי) | תיאטרון אל הירשפילד | מילוי מקום ברודוויי |
| 2007 | שיקגו | מונה (ממלאת מקום: רוקסי הארט) | תיאטרון אמבסדור | מילוי מקום ברודוויי |
| 2007-2008 | גריז | מרטי | תיאטרון ברוקס אטקינסון | צוות שחקנים בהפקה מחודשת בברודוויי |
| 2009-2010 | שורת המקהלה | קאסי | סיבוב הופעות לאומי שלישי | מילוי מקום בסיבוב הופעות בארצות הברית/ קליפורניה |
| 2011 | Tour de Fierce |  | תיאטרון רחוב 47 | אוף-ברודוויי (פסטיבל NYMT) |
| 2011 | Play It Cool | לנה | תיאטרון אקרון | צוות שחקנים מקורי אוף-ברודוויי |
| 2012-2013 | Nice Work If You Can Get It | ג'יני מולדון | תיאטרון האימפריאל | צוות שחקנים מקורי ברודוויי |
| 2015 | Paint Your Wagon |  | מרכז ניו יורק סיטי | קונצרט Encores! |
| 2015 | Victor/Victoria | נורמה קאסידי | תיאטרון אוגונקוויט | הפקה אזורית |
| 2015 | Kiss Me Kate | לויס ליין/ ביאנקה | היכל סידני הרמן | הפקה אזורית |
| 2016-2018 | שיקגו | מונה (ממלאת מקום: רוקסי הארט) | תיאטרון אמבסדור מאי - ספטמבר 2016 ינואר 2017 - פברואר 2018 | מילוי מקום ברודוויי |
| 2016 | Crazy For You | פולי בייקר | תיאטרון דרורי ליין | הפקה אזורית |
| 2017 | The New Yorkers | לולה מק'גי | מרכז ניו יורק סיטי | קונצרט Encores! |
| 2017 | From Here to Eternity | קארן הולמס | תיאטרון אוגונקוויט | הפקה אזורית |
| 2018 | Kiss Me Kate | לויס ליין/ ביאנקה | תיאטרון השדרה החמישית | הפקה אזורית |
| 2018 | שורת המקהלה | קאסי | מרכז ניו יורק סיטי | קונצרט Encores! |
| 2018 | מולן רוז'! | ניני | תיאטרון אמרסון קולוניאל | צוות שחקנים מקורי הפקה אזורית |
| 2019-2022 | מולן רוז'! | ניני | תיאטרון אל הירשפילד | צוות שחקנים מקורי ברודוויי |
| 2022 | A Beautiful Noise | מרסיה | תיאטרון אמרסון קולוניאל | צוות שחקנים מקורי הפקה אזורית |
תפקידים > קולנוע

| שנה | שם | תפקיד | הערות |
| --- | --- | --- | --- |
| 2019 | פוסי/ ורדון | רקדנית | 3 פרקים |
| 2020 | הבחורה הנכונה |  | מחזמר בימתי מצולם |
פרסים

| שנה | פרס | קטגוריה | פרויקט מועמד | תוצאה |
| --- | --- | --- | --- | --- |
| 2016 | פרס הלן הייז (Helen Hayes Award) | שחקנית משנה יוצאת מהכלל במחזמר | Kiss Me Kate (וושינגטון די. סי.) | זכייה |
| 2016 | פרס אמרי באטיס (The Emery Battis Awards) למשחק מצוין | פרס אמרי באטיס (The Emery Battis Awards) למשחק מצוין | Kiss Me Kate (וושינגטון די. סי.) | זכייה |
| 2018 | פרס גרגורי | שחקנית משנה, מחזמר | Kiss Me Kate (סיאטל) | מועמדות |
| 2020 | פרס טוני | הביצוע הטוב ביותר על ידי שחקנית משנה במחזמר | מולן רוז'! | מועמדות |
| 2022 | פרס צ'יטה ריברה (Chita Rivera Awards) | רקדנית יוצאת מהכלל במופע ברודוויי | מולן רוז'! | מועמדות |
ראו גם

מולן רוז'! המחזמר
הערות שוליים

↑  Gans, Andrew (November 9, 2020). "Moulin Rouge! Tony Nominee Robyn Hurder Stops by Stars in the House, Guest Hosted by Brenda Braxton, November 9". Playbill. Retrieved August 1, 2021.
↑  Robyn Hurder: Credits, Bio, News & More | Broadway World, www.broadwayworld.com (באנגלית)
↑  Robyn Hurder – Broadway Cast & Staff | IBDB, www.ibdb.com
↑  Blank, Matthew (May 21, 2012). "A Two-Show Day at Nice Work If You Can Get It With Robyn Hurder and Clyde Alves". Playbill. Retrieved August 1, 2021.
↑  Mark Jacoby, Robyn Hurder & Linda Powell Join Neil Diamond Musical A Beautiful Noise, Broadway.com (באנגלית)
↑  2016 Helen Hayes Awards winners, dctheatrescene.com
↑  2020 Tony Award® Nominations, www.tonyawards.com (באנגלית אמריקאית)
↑  Robyn Hurder, Performer, Playbill
ריי דניאל

ויליאם ריימונד "ריי" דניאל (באנגלית: William Raymond "Ray" Daniel;‏ 2 בנובמבר 1928 - 6 בנובמבר 1997) היה שחקן ומאמן כדורגל ולשי.
ביוגרפיה

דניאל נולד בסוונסי והחל לשחק כשחקן חובב במועדון סוונסי טאון המקומי. ב-1946 הוא הוחתם על ידי מועדון הכדורגל ארסנל שבו שיחק אחיו הגדול בובי לפני שנהרג במלחמת העולם השנייה. הופעת הבכורה של דניאל הייתה רק ב-7 במאי 1949 (בגלל שירות החובה האזרחי שהיה נהוג באותה תקופה) בניצחון 2 - 0 על צ'רלטון אתלטיק במשחק האחרון של עונת 1948/1949.
דניאל שיחק בעמדת הקשר המרכזי, ולאורך רוב החלק הראשון של הקריירה שלו בארסנל הוא היה המחליף של לזלי קומפטון; בשלוש העונות הראשונות שלו הוא השתתף ב-13 משחקי ליגה בלבד. במקביל להיותו שחקן מחליף הוא ערך את הופעת הבכורה בנבחרת ויילס, בתיקו 1 - 1 מול נבחרת אנגליה באצטדיון רוקר פארק ב-20 באוקטובר 1951. הוא השתתף בסך הכל ב-21 משחקים במדי הנבחרת.
לאחר פרישתו של קומפטון ב-1951 הפך דניאל לקשר המרכזי של ארסנל, ולמרות שהיה בהתאוששות משבר בידו הוא השתתף בהפסד בגמר גביע ה-FA לניוקאסל יונייטד ב-1952. בעונת האליפות שלאחר מכן הוא פיצה על הפסד זה, והחמיץ רק משחק ליגה אחד. הוא עזב את ארסנל לסנדרלנד ביוני 1953 תמורת סכום של 30,000 לירות שטרלינג, שהיה סכום גבוה מאוד עבור שחקן בעמדה שלו. הוא השתתף ב-99 משחקים במדי ארסנל, והבקיע בהם חמישה שערים.
דניאל שיחק בסנדרלנד במשך ארבע עונות, ואף זכה לענוד את סרט הקפטן. הוא השתתף ב-136 משחקי ליגה של סנדרלנד לפני שעבר לקארדיף סיטי באוקטובר 1957. הוא השתתף בשישה משחקי ליגה בלבד בקארדיף לפני שחזר לסוונסי טאון (המועדון שבו החל את הקריירה), היכן שהבקיע שבעה שערי ליגה ב-45 משחקים.
דניאל עבר להירפורד יונייטד ב-1960, ולמשך תקופה קצרה ב-1962 וב-1963 הוא היה מאמן-שחקן במועדון, אך לבסוף התפטר על מנת לאפשר לבוב דניסון לאמן את המועדון באופן קבוע. לאחר מכן הוא פרש כליל מכדורגל וניהל משרד דואר.
רוברט טיילור (אתלט)

רוברט טיילור (באנגלית: Robert Taylor; נולד 14 בספטמבר 1948, נפטר 13 בנובמבר 2007) היה אתלט אמריקאי, אלוף אולימפי (4X100 מטר) וסגן אלוף אולימפי (ריצת 100 מטר) באולימפיאדת מינכן.
ביוגרפיה

רוברט טיילור נולד ב-1948 בעיר טיילר, טקסס. ב-1964 החל ללמוד בתיכון על שם אמט ג'יי סקוט (אנ') בעיר הולדתו. ב-1968 החל ללמוד ב"אוניברסיטת דרום טקסס" (אנ'). לאחר סיום לימודיו החל לעבוד כמורה לחינוך מיוחד וחינוך גופני. היה נשוי לשריל טיילור ואב לבובי טיילור. נפטר ב-2007 לאחר התקף לב.
קריירה ספורטיבית > 1972

באליפות ארצות הברית באתלטיקה זכה במדליית זהב בריצת 100 מטר.
באולימפיאדת מינכן זכה, עם נבחרת ארצות הברית, במדליית זהב במרוץ שליחים 4X100 מטר בשיא עולם של 38.19 שניות לפני ברית המועצות (38.50 שניות) ומערב גרמניה (38.79 דקות) ובמדליית כסף בריצת 100 מטר בתוצאה של 10.24 שניות אחרי ולרי בורזוב מברית המועצות (10.14 שניות) ולפני לנוקס מילר מג'מייקה (10.33 שניות).
היכל התהילה

1973 - היכל התהילה של ספורטאי קולג' יוצאי דופן
1996 - היכל התהילה של אוניברסיטת דרום טקסס
הערות שוליים

↑  טיילור הבן משחק פוטבול ב-NFL
↑  פרנק ליצקי, Robert Taylor Dies at 59; Won 2 Medals in ’72 Olympics, באתר ניו יורק טיימס, 16 בנובמבר 2007
↑  חבריו של טיילור לנבחרת ארצות הברית, אדי הארט (אנ') וריי רובינסון (אנ'), שהחזיקו בשיא העולמי והיו מועמדים למדליות בריצת 100 מטר, איחרו למקצה המוקדמות בגלל שמאמנם החזיק לוח זמנים לא מעודכן ונפסלו
| --- | --- |
בקרת זהויות :  World Athletics: 14344022
רולאנד סנדברג

רולאנד סנדברג (בשוודית: Roland Sandberg, נולד ב-16 בדצמבר 1946 בקרלסקרונה שבשוודיה) הוא כדורגלן עבר שוודי ששיחק בעמדת החלוץ בעיקר באוטבידברג, במדיה זכה בתארים מקומיים רבים והוכתר פעמיים כמלך השערים של ליגת העל השוודית, ובקייזרסלאוטרן מהבונדסליגה. לסנדברג 37 הופעות ו-15 שערים במדי נבחרת שוודיה, עמה השתתף במונדיאל 1974.
קריירת מועדונים

סנדברג החל בשנת 1965 את קריירת הבוגרים בקלמאר מליגת העל השוודית, ובשנת 1969 חתם באוטבידברג, שם היה חלק מתור הזהב של המועדון, כאשר זכה פעמיים בגביע השוודי בעונות 1969/70 ו-1970/71, ופעמיים באליפות שוודיה בשנים 1971/72 ו-1972/73. בעונת 1970/71 הוכתר סנדברג כמלך השערים של ליגת העל השוודית כאשר הבקיע 17 שערי ליגה, ושמר על תואר זה גם בעונת 1971/72, אז הבקיע 16 שערים, כמו חברו לקבוצה ראלף אדסטרום.
בקיץ 1973 חתם סנדברג בקייזרסלאוטרן מהבונדסליגה, תחת המאמן אריך ריבק, והפך במהרה לחלק מטריו התקפי שכלל גם את קלאוס טופמולר ויוזף פירונג, ואחד משלושה כדורגלנים שוודים בקבוצה, יחד עם רוני הלסטרום ובנו מגנוסון. בעונתו הראשונה בקבוצה, 1973/74, הבקיע סנדברג 19 שערי ליגה, וקייזרסלאוטרן סיימה חמישית. בעונת 1974/75, הבקיע סנדברג 21 שערים, אך קייזרסלאוטרן סיימה רק במקום ה-13. בעונת 1975/76 הבקיע סנדברג 17 שערים, וקייזרסלאוטרן סיימה שביעית. בעונתו הרביעית והאחרונה של סנדברג בקייזרסלאוטרן, 1976/77, הבקיע סנדברג ארבעה שערים בלבד, וקייזרסלאוטרן סיימה במקום ה-13. בתום עונה זו עזב סנדברג את קייזרסלאוטרן לאחר שהבקיע 61 שערים ב-118 הופעות.
בשנת 1979, לאחר שנה של הפסקה מכדורגל, חזר סנדברג למועדון נעוריו קלמאר, שם הבקיע 12 שערים ב-43 הופעות, לפני שערך הופעה אחת במועדון האקן בשנת 1981. בשנה זו פרש ממשחק פעיל.
קריירה בינלאומית

סנדברג ערך את הופעת הבכורה במדי נבחרת שוודיה בשנת 1969. בשנת 1974 השתתף סנדברג עם נבחרת שוודיה במונדיאל 1974, והבקיע שער בניצחון 3-0 על נבחרת אורוגוואי. שוודיה צלחה את שלב הבתים הראשון, והודחה בתום שלב הבתים השני, בו סנדברג הבקיע שער בהפסד 4-2 לנבחרת גרמניה המערבית. בשנת 1976 ערך סנדברג את הופעתו ה-37 והאחרונה במדים הלאומיים. לזכותו של סנדברג 15 שערים במדי נבחרת שוודיה.
תארים

עם אוטבידברג:
אליפות ליגת העל השוודית (2): 1971/72, 1972/73
הגביע השוודי (2): 1969/70, 1970/71
תארים אישיים:
מלך השערים של ליגת העל השוודית (2): 1970/71, 1971/72
רוס 128 b

| --- | --- |

הדמיית אומן של רוס 128 b כשברקע הכוכב שלו, רוס 128.
 כוכב האם
 כוכב אם:  רוס 128
 קבוצת כוכבים:  בתולה
 קואורדינטות
  ‑ עלייה ישרה:  11ʰ 47ᵐ 44.3974ˢ
  ‑ נטייה:  ‏16.395″ ‏48′ ‏00°‏+
 מרחק מכדור הארץ:  11.03 ± 0.02 שנות אור
 מסת שמש:  0.168 (± 0.017) M☉
 רדיוס:  0.1967 (± 0.0077) R☉
 טמפרטורת פני השטח:  3192 (± 60) K
 מידע כללי
 סוג:  כוכב לכת חוץ-שמשי
 סיווג ספקטרלי:  M4V
 תאריך גילוי:  15 בנובמבר 2017
 מגלה:  חאבייר בונפיל
 שיטת גילוי:  מהירות רדיאלית
 מקום גילוי:  מצפה הכוכבים לה-סילה (La Silla Observatory)
 מאפיינים מסלוליים
 ציר חצי-ראשי:  0.0496±0.0017 יחידה אסטרונומית
 אקסצנטריות:  0.036 (± 0.092)
 זמן הקפה:  9.8658 (± 0.0070) ימים
 מאפיינים פיזיים
 רדיוס קו משווה:  ~1.1 רדיוס כדור הארץ
 מסה:  ≥1.35 מסות ארץ
 טמפרטורה ממוצעת:  280 K
 מסדי נתונים
 Extrasolar Planets Encyclopaedia:  דף נתונים
 SIMBAD:  128b דף נתונים
רוס 128 b הוא כוכב לכת חוץ-שמשי, כנראה סלעי, הנמצא בחלקו הפנימי של האזור הישיב במערכת הכוכבים של רוס 128. רוס 128 b מרוחק כ-11 שנות אור ממערכת השמש. זהו כוכב לכת דמוי ארץ, אשר היה בעת גילויו השני בקרבתו למערכת השמש (אחרי פרוקסימה קנטאורי b, עד גילוי כוכב ברנרד b). רוס 128 b משלים את הקפת הכוכב שלו כל 9.8 ימים לערך ובמרחק של כשמונה מיליון קילומטרים (לעומת כ-150 מיליון ק"מ אצל כדור הארץ), אבל הטמפרטורה המשוערת בו היא כ-280 מעלות קלווין (כ-7° צלזיוס) כיוון שהוא סובב כוכב הוא מסוג ננס אדום ולכן הקרינה אשר קרינתו חלשה מקרינת השמש. מסתו המשוערת של כוכב הלכת גדולה ב-35% ממסת כדור הארץ וכמות האנרגיה שהוא מקבל מרוס 128 גדולה ב-38% מכמות האנרגיה שמגיעה לכדור הארץ מהשמש. כמו כן, לדברי החוקרים, אין לרוס 128 כמעט התפרצויות שמש סוערות, דבר המגדיל את הסיכוי לקיומם של חיים עליו.
הערות שוליים

↑  אבי בליזובסקי, ‏אסטרונומים גילו כוכב לכת בגודל של כדור הארץ במרחק 11 שנות אור, באתר "הידען", 20 בנובמבר 2017
1 2  איתי נבו, מכון דוידסון לחינוך מדעי, 11 שנות אור מאיתנו: התגלה כוכב לכת תאום-ארץ, באתר ynet, 15 בנובמבר 2017
↑  X. Bonfils, N. Astudillo-Defru, R. Díaz, J. M. Almenara, T. Forveille, F. Bouchy, X. Delfosse, C. Lovis, M. Mayor, F. Murgas, F. Pepe, N. C. Santos, D. Ségransan, S. Udry & A. Wünsche: A temperate exo-Earth around a quiet M dwarf at 3.4 parsecs, Astronomy & Astrophysics, Accepted: 26 October 2017
ריטה רמי – המופע המשותף

ריטה רמי – המופע המשותף הוא סיבוב הופעות של הזמרים ריטה ורמי קלינשטיין, שהתקיים ברחבי ישראל ובארצות הברית. המופע עלה בשנת 2001 והסתיים בשנת 2003, הוא נמשך כשלוש שנים וכלל כ-300 הופעות. סיבוב ההופעות כלל מגוון להיטים מקריירות הסולו שלהם. בני הזוג, שהיו נשואים זה לזה, עבדו בשיתוף פעולה לאורך כל השנים - רמי הפיק ועיבד את שני אלבומיה הראשונים של ריטה ולאחר מכן היה מעורב בכתיבה ובעיבוד של שירים שונים. מסע ההופעות והאלבום שיצא בעקבותיו הוגדרו על ידי קליינשטיין כהישג מבחינת עבודה מקצועית משותפת וגם מבחינה משפחתית.
ההופעה יצאה לאור באלבום הופעה באוגוסט 2001. במקביל ליציאת האלבום שוחררו לרדיו שתי גרסאות חדשות לשירים ותיקים - "ימי התום" ו"שביל הבריחה", שלווה בקטע ראפ שאת מילותיו כתב סאבלימינל. "ימי התום" הגיע למקום ה-12 במצעד הפזמונים העברי השנתי של רשת ג' בשנת 2001 ו"שביל הבריחה" הגיע למקום ה-27 במצעד הפזמונים השנתי של שנת 2002. בנוסף, כללה ההופעה ביצוע לשיר "אל תלכי מכאן", המבוסס על תרגום של נעמי שמר לשיר של ז'אק ברל.
האלבום מכר 90 אלף עותקים בתוך כ-8 חודשים והמשיך ומכר למעלה מ-150,000 עותקים, זכה באלבום פלטינה משולשת ונחשב לאחד מהאלבומים הישראלים הנמכרים ביותר.
אלבום

האלבום יצא לאור באוגוסט 2001 על גבי תקליטור כפול, נכללו בו 24 שירים, שמתעדים את סיבוב ההופעות המשותף.
אלבום > רשימת השמעה

| אלבום 1> מס' | אלבום 1> שם | אלבום 1> מילים | אלבום 1> לחן | אלבום 1> משך | אלבום 1>  | אלבום 1>  | אלבום 1>  | אלבום 1>  | אלבום 1>  |
| --- | --- | --- | --- | --- | --- | --- | --- | --- | --- |
| 1. | פתיחה  | רמי קלינשטיין | רמי קלינשטיין | 3:28 |  |  |  |  |  |
| 2. | בוא  | מירי פיגנבוים | רמי קלינשטיין | 3:28 |  |  |  |  |  |
| 3. | אש  | חנה גולדברג | רמי קלינשטיין | 3:35 |  |  |  |  |  |
| 4. | ימי התום  | צרויה להב | רמי קלינשטיין | 4:31 |  |  |  |  |  |
| 5. | תפוחים ותמרים  | איתן נחמיאס גלס | רמי קלינשטיין | 6:03 |  |  |  |  |  |
| 6. | תגיד את זה  | רמי קלינשטיין | רמי קלינשטיין | 5:25 |  |  |  |  |  |
| 7. | שבועה  | יעל טבת קלגסבלד | רמי קלינשטיין | 3:49 |  |  |  |  |  |
| 8. | אל תלכי מכאן  | נעמי שמר | ז'אק ברל | 3:54 |  |  |  |  |  |
| 9. | כשאני רוקד איתך / מחול מטורף  | מירי פיגנבוים / רמי קליינשטיין | רמי קלינשטיין | 5:57 |  |  |  |  |  |
| 10. | עד שתעזוב  | ריטה | רמי קלינשטיין | 4:13 |  |  |  |  |  |
| 11. | עטוף ברחמים  | אהוד בנאי | רמי קלינשטיין | 5:30 |  |  |  |  |  |
| 12. | זמן  | אסתר שמיר | רמי קלינשטיין | 5:42 |  |  |  |  |  |
| אלבום 2> מס' | אלבום 2> שם | אלבום 2> מילים | אלבום 2> לחן | אלבום 2> משך | אלבום 2>  | אלבום 2>  | אלבום 2>  | אלבום 2>  | אלבום 2>  |
| --- | --- | --- | --- | --- | --- | --- | --- | --- | --- |
| 1. | תפתח חלון  | ריטה | רמי קליינשטיין | 5:12 |  |  |  |  |  |
| 2. | על הגשר הישן  | צרויה להב | רמי קליינשטיין | 5:47 |  |  |  |  |  |
| 3. | צעיר לנצח  | יאיר לפיד | רמי קליינשטיין | 4:30 |  |  |  |  |  |
| 4. | ערב כחול עמוק  | מאיר אריאל | שלמה יידוב | 5:12 |  |  |  |  |  |
| 5. | נוצה ברוח  | יעקב גלעד | רמי קליינשטיין | 3:14 |  |  |  |  |  |
| 6. | שביל הבריחה  | מיכל ברנט וסאבלימינל | רמי קליינשטיין | 3:47 |  |  |  |  |  |
| 7. | עניין של זמן  | אהוד מנור | רמי קליינשטיין | 2:49 |  |  |  |  |  |
| 8. | הנסיכה והרוח / תנענעי אותי  | עלי מוהר / איתן נחמיאס גלס | יהודה פוליקר / רמי קליינשטיין | 5:34 |  |  |  |  |  |
| 9. | כל מה שתרצי  | רמי קליינשטיין | רמי קליינשטיין | 4:23 |  |  |  |  |  |
| 10. | אני חיה לי מיום ליום  | חנוך לוין | רמי קליינשטיין | 5:33 |  |  |  |  |  |
| 11. | שמש  | איתן נחמיאס גלס | רמי קליינשטיין | 4:28 |  |  |  |  |  |
| 12. | ילדים זה שמחה  | יהושע סובול | שלמה בר | 3:55 |  |  |  |  |  |
וידאו

סיבוב ההופעות הוקלט על גבי וידאו ומתוכו יצא לאור וידאו קליפ לשיר "אש" שהיה גם הסינגל השלישי מאלבום ההופעה.
ריטה רוזאני

ריטה רוזאני (1940)
לוח הזיכרון לריטה רוזאני בבית הכנסת בוורונה
ריטה רוזאני (באיטלקית: Rita Rosani ‏; 20 בנובמבר 1920 – 17 בספטמבר 1944) הייתה מורה ופרטיזנית יהודייה-איטלקייה שנרצחה על ידי שוטר מהמשמר הלאומי הרפובליקאי של איטליה (אנ') בזמן מלחמת העולם השנייה, לאחר שנפצעה בקרב מול חיילי הוורמאכט בגבעות שליד ורונה. לאחר מותה הוענקה לה מדליית זהב לאומץ צבאי של איטליה (אנ').
קורות חייה

נולדה בטריאסטה למשפחה יהודית שהיגרה מצ'כוסלובקיה (במקור רוזנצווייג). לאחר השלמת לימודיה החלה ללמד בבית ספר יסודי יהודי בטריאסטה. החל מ-1938 סבלה יחד עם משפחתה מרדיפות המשטר הפשיסטי אך המשפחה נשארה בעיר. רק לאחר הסכם הפסקת האש בסתיו 1943 שכנעה את משפחתה לעבור לעיירה קטנה בפריולי ובכך הצילה אותם מגירוש למחנות שהיה מנת גורלם של יהודי טריאסטה.
תחילה עסקה בפעילות מחתרתית אנטי פשיסטית באזור העיר פורטוגרוארו (אנ') ולאחר מכן הצטרפה לתנועת ההתנגדות הפרטיזנית האיטלקית ופעלה בנפת ורונה, באזור ואלפוליצ'לה (אנ') שמצפון-מערב לוורונה, ובאזור זביו (אנ') שמדרום-מזרח לוורונה. לאחר שנה של פעילות באזור, בעת ששהתה יחד עם עוד כ-15 פרטיזנים באזור מונטה קומונה (Monte Comune), הנמצא כ-12 ק"מ צפונית לוורונה (בקומונה גרצאנה (אנ')), כותר המחבוא שלהם על ידי חיילים גרמנים ואנשי המשמר הלאומי. לרוזאני הוצע לנסות להימלט מהמקום יחד עם מספר לא חמושים שהיו במקום, אך היא סירבה ונלחמה עם חבריה כשהיא חמושה ברובה מוסקט. היא נפצעה בקרב ונשבתה. לאחר מכן נורתה בראשה על ידי איש המשמר הלאומי ומתה. הרוצח נשפט ב-1945 ל-20 שנות מאסר, אך שוחרר זמן קצר לאחר תחילת ריצוי עונשו.
עיטורים

רוזאני עוטרה לאחר מותה במדליית הזהב לאומץ צבאי של איטליה – העיטור הצבאי הגבוה ביותר בדרגתו. רוזאני היא האישה היחידה שעוטרה במדליה זו.
אזכורים בספרות

ב-2014 יצא לאור ספר ביוגרפי אודותיה מאת ליביו איזק סירוביץ, בשם: "“Non era una donna, era un bandito”
Rita Rosani, una ragazza in guerra".

דמותה של רוזאני מופיעה גם ברומן הבדיוני של אליסון ריצ'מן, "גן המכתבים" (The Garden of Letters), שיצא לאור ב-2014 ותורגם לעברית.
הנצחה

מספר רחובות בערים שונות באיטליה נקראו על שמה: בטריאסטה, בורונה – שני רחובות בחלק הצפוני של ורונה – בשכונות הנמצאות לרגלי מונטה קומונה. ברומא – בפרוורים הצפון-מערביים של העיר.
על שמה בית ספר יסודי הנמצא בדרך סנטיני בוורונה.
פארק ציבורי בוורונה נקרא על שמה ומוצבת בו לוחית זיכרון.
לוחיות זיכרון הוצבו לזכרה במקום בו נרצחה במונטה קומונה, בבית הספר בו לימדה בטריאסטה ובבית הכנסת בוורונה.
הערות שוליים

↑  ROSANI Rita, באתר נשיאות איטליה
↑  Italy, באתר JPEF
↑  “Non era una donna, era un bandito”, באתר הוצאת הספרים Cierre edizioni
↑  A school called Rosani, בבלוג "Notes From Verona", ‏5 בספטמבר 2014
↑  ריטה רוזני, באתר הלוחם היהודי במלחמת העולם השנייה
| --- | --- |
בקרת זהויות :  NLI: 987007578842105171  BnF: cb16982047b (data)  GND: 1074481135  ISNI: 0000 0004 4363 3246  LCCN: no2014159155  VIAF: 311784878   WorldCat (עם VIAF): 311784878
רולבוטס

| --- | --- |
 סוגה:  הנפשה ממוחשבת, הרפתקאות, מדע בדיוני, דרמה
 יוצרים:  מיכאל מיליגן (MCM)
 ארץ מקור:  קנדה 
 מספר עונות:  1 
 מספר פרקים:  26
 הפקה
 אורך פרק:  כ-22 דקות
 שידור
 רשת שידור:  YTV 
 רשת שידור בישראל:  ערוץ הילדים
 תקופת שידור מקורית:  7 בפברואר 2009 – 24 בנובמבר 2009
 תקופת שידור בישראל:  2010 – 2011
 קישורים חיצוניים
 www.rollbots.ytv.com
 דף התוכנית ב-IMDb
 
רולבוטס (באנגלית: RollBots) היא סדרת טלוויזיה קנדית בהנפשה ממוחשבת מז'אנר הרפתקאות, מדע בדיוני ודרמה, אשר הופקה על ידי Amberwood Entertainment. לסדרה הופקה עונה אחת הכוללת 26 פרקים באורך 22 דקות, כאשר היא שודרה במקור בקנדה ב-YTV החל מ-7 בפברואר 2009 עד 24 בנובמבר באותה שנה. בישראל הסדרה שודרה בדיבוב עברי בערוץ הילדים בין השנים 2010–2011.
עלילה

פרק זה לוקה בחסר. אנא תרמו לוויקיפדיה ו.
הסדרה מתרחשת בעיר אשר נקראת "פליפ סיטי", ביתם של אחד מעשרי שבטי רולבוט שונים. אחד מה-"רולבטים" הוא צעיר שאפתן שמצטרף לכוחות המשטרה (FCPD) בקרב מול "וורטקס המפלצתי".
דמויות ודיבוב

הדיבוב העברי בוים על ידי ליאור סול, והופק על ידי ענבר שטגר עזרא.
ספין (תומר גלר)
לאנס (חנן רוזן)
פני (מייה קדוש)
טיני (ברק ברויטמן)
קפטן פאונדר (עפרון אטקין)
דאסו / קוטו / רולבוטים נוספים (יובל גרבש)
אריה (מירב דמארי)
וורטקס (מיכה אוזין סליאן)
מנקס (טליה ברקאי)
בוץ' (אביתר אדיר)
מקרו (סער בדישי)
רולבוטים נוספים (אלה פטר, אורלי קטן, אלי לולאי, שמחה ברבירו)
הפקה ושידור

הפקת הסדרה הוכרזה לראשונה בשנת 2008. הסדרה תוכננה במקור להיות מופקת על פני חמש עונות, אך הפקתה בוטלה לאחר עונה אחת עקב בעיות תקציביות. הסדרה עלתה לראשונה בערוץ YTV בקנדה ב-7 בפברואר 2009. ב-19 בספטמבר 2009 הסדרה שודרה לראשונה בארצות הברית בערוץ The CW4Kids. בישראל הסדרה שודרה לראשונה בשנת 2010 בדיבוב עברי בערוץ הילדים.
הערות שוליים

↑  Chris Buchner, ROLLBOTS (באנגלית)
ערך זה הוא קצרמרבנושא טלוויזיה. אתם מוזמנים לתרום לוויקיפדיה ו.
קרנף צר-שפה דרום-מרכזי

| קרנף צר-שפה דרום-מרכזי |
| --- | --- |

מצב שימור
 מצב שימור: סכנת הכחדה חמורה סכנת הכחדה חמורה (CR) 
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: מפריטי פרסה
משפחה:: קרנפיים
סוג:: קרנף צר-שפה
מין:: קרנף צר-שפה
תת־מין:: קרנף צר-שפה דרום-מרכזי
שם מדעי
 Diceros bicornis minor ‏דראמונד, 1876

קרנף צר-שפה דרום-מרכזי הוא תת-מין של קרנף צר-שפה (הקרוי גם קרנף שחור). אף שזהו תת-המין הנפוץ ביותר הוא מוגדר בסכנת הכחדה חמורה על ידי הIUCN. למין זה שפה מחודדת המשמשת אותו לתפוס ענפים ועלים והוא חי בסוואנות.
תפוצה

תת מין זה היה נפוץ בעבר ממערב וצפון טנזניה דרך מלאווי, זמביה, זימבבואה, מוזמביק והחלקים הצפוניים והמזרחיים של צפון אפריקה. נראה שפרטים חיו גם ברפובליקה הדמוקרטית של קונגו, צפון אנגולה ומזרח בוטסואנה. כיום, מעוז תת-המין הוא בדרום אפריקה ובמידה פחותה גם בזימבבואה כאשר חיים מספרים קטנים בסווזילנד וצפון טנזניה. הקרנף צר-השפה הדרום-מרכזי נכחד במלאווי, בוצואנה וזמביה אך הושב לשם. מצב המין בזימבבואה אינו ידוע אך לפחות פרט אחד זוהה שם מאז 2008.
אוכלוסייה ואיומים

בשנת 1980 חיו 9,090 פרטים מתת מין זה אך בשל גלים של ציד בלתי חוקי לשם השגת קרנם, המשמשת לצורכי רפואה מסורתית באסיה, מספרם התדרדר לכ-1,300 ב-1995. בשנת 2001 אוכלוסיית הקרנף צר-השפה הדרום-מרכזי עמדה על 1,651 פרטים, מספר זה עלה לכ-2,200 בשנת 2010 עם 1,684 פרטים בדרום אפריקה, 431 פרטים בזימבבואה, ומספר פרטים בשאר המדינות. בחמישים השנה האחרונות תת-המין סבל מצניחה של כ-90% במספריו. כיום המספרים המקיפים עולים על אף ירידה אזורית בזימבבואה. האיום העיקרי לתת המין הוא ציד בלתי חוקי, שהיקפו עולה בשנים האחרונות.
הערות שוליים

↑  קרנף צר-שפה דרום-מרכזי באתר הרשימה האדומה של IUCN
קרל שלכטר

| --- | --- |

 לידה:  2 במרץ 1874 וינה, האימפריה האוסטרו-הונגרית 
 פטירה:  27 בדצמבר 1918 (בגיל 44) בודפשט, הרפובליקה ההונגרית הראשונה 
 הישג בולט:  היה מס' 2 בעולם במהלך תחילת המאה ה-20
 מקצוע נוסף:  פרובלמאי 
 מדינה:  אוסטריה
 
קרל שלכטר (בגרמנית: Carl Schlechter;‏ 2 במרץ 1874 – 27 בדצמבר 1918) היה אמן שחמט אוסטרי, אחד מהשחקנים החזקים בעולם בראשית המאה העשרים. מפורסם בעיקר בזכות דו-קרב על אליפות העולם מול אלוף העולם עמנואל לסקר, דו-קרב שהסתיים בתיקו ולכן לסקר שמר על תוארו. הוא חבר בהיכל התהילה העולמי של השחמט (אנ').
קריירה

שלכטר נולד בווינה והחל להשתתף בתחרויות שחמט בינלאומיות ב-1893. במשך כעשרים וחמש שנים התחרה בלמעלה משישים התמודדויות בינלאומיות אשר חלקן היו במסגרת דו-קרב וחלקן מרובות משתתפים. ארבע פעמים זכה בבכורה: במינכן 1900 ובווינה 1908 זכה במקום ראשון משותף ובאוסטנד 1906 והמבורג 1910 במקום הראשון ללא שותפים.